**OBRAZLOŽENJE**

**ZA IZMJENU PROVEDBENOG** **PROGRAMA IMUNIZACIJE, SEROPROFILAKSE I KEMOPROFILAKSE ZA POSEBNE SKUPINE STANOVNIŠTVA I POJEDINCE POD POVEĆANIM RIZIKOM OD: TUBERKULOZE, HEPATITISA A I B, BJESNOĆE, ŽUTE GROZNICE, KOLERE, TRBUŠNOG TIFUSA, TETANUSA, MALARIJE, STREPTOKOKNE BOLESTI, HAEMOPHILUS INFLUENZAE - INVAZIVNE BOLESTI, MENINGOKOKNE BOLESTI I HPV INFEKCIJE U 2019. GODINI**

Provedbeni program imunizacije, seroprofilakse i kemoprofilakse za posebne skupine stanovništva i pojedince pod povećanim rizikom od: tuberkuloze, hepatitisa A i B, bjesnoće, žute groznice, kolere, trbušnog tifusa, tetanusa, malarije, streptokokne bolesti, haemophilus influenzae - invazivne bolesti, meningokokne bolesti i HPV infekcije u 2019. godini (u daljnjem tekstu: Provedbeni program) donosi ministar zdravstva na temelju članka 54. stavka 3. Pravilnika o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi („Narodne novine“, broj 103/13), a sukladno Trogodišnjem programu imunizacije, seroprofilakse i kemoprofilakse za posebne skupine stanovništva i pojedince pod povećanim rizikom od: tuberkuloze, hepatitisa A i B, bjesnoće, žute groznice, kolere, trbušnog tifusa, tetanusa, malarije, streptokokne bolesti, haemophilus influenzae - invazivne bolesti, meningokokne bolesti i HPV infekcije u 2019-2021. godini (KLASA: 011-02/18-02/43, URBROJ: 534-02-1-1/6-18-14) od 16. srpnja 2018. godine.

Predlaže se izmjena točke 7. Provedbenog programa, vezano uz neobavezno preporučljivo cijepljenje.

Predlaže se žurno donošenje predmetne izmjene Provedbenog programa, s obzirom da je cjepivo protiv HPV infekcije već osigurano, a prema trenutno važećem Provedbenom programu rok za cijepljenje sa navedenim cjepivom vremenski je ograničen do 1. srpnja 2019. godine.

Slijedom navedenoga, Ministarstvo zdravstva provodi savjetovanje sa zainteresiranom javnošću u trajanju od 15 dana.